П Р О Т О К О Л    № 3

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

21 януари 2014 г.

Днес, 21.01.2014 г., вторник, от 14.00 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

По точка 1 освен министърът на отбраната Ангел Найденов и министърът на правосъдието Зинаида Златанова присъстваха и: Главният прокурор на Република България Сотир Цацаров, Председателят на ВКС Лазар Груев, Представляващият ВСС Соня Найденова, както и членовете на ВСС Каролина Неделчева, Магдалена Лазарова, Незабравка Стоева.
От Министерството на отбраната присъстваха също и заместник-началникът на отбраната ген. Стефан Василев и директорът на дирекция „Правно-нормативна дейност” Георгица Стоянова.

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика” в администрацията на ВСС.

1. ОТНОСНО: Среща с министъра на отбраната и министъра на правосъдието за допълнително съгласуване на Проект на решение на ВСС за закриване на военни съдилища и определяне на структурата и районите на компетентност на военните съдилища в страната.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

След проведената ползотворна дискусия в следващото заседание на комисията да бъде обсъдено окончателно предложение за нова структура на военното правораздаване, което да бъде внесено за заседание на ВСС.

2. ОТНОСНО: Предложение за включване на дългосрочни цели в документ „Проект за политики за управление на съдебната система”, който се изработва от Временна комисия на ВСС, създадена с решение на ВСС по Протокол № 43 от заседание, проведено на 07.11.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Предлага на временната комисия в проекта на документ да бъдат включени следните приоритети:
- усъвършенстване на кадровата политика на ВСС за по-ефективно управление на съдебната система;
- създаване на предпоставки за ефективно правосъдие и повишаване на общественото доверие в съдебната власт чрез регулиране на работната натовареност на магистратите.

2.2. За подпомагане работата на ВСС за изпълнение на приоритетите по т.2.1, в дейността си КАОСНОСВ поема ангажимент за следното:
- да създаде и да предложи на ВСС да приеме механизъм за обективно измерване на действителната натовареност на органите на съдебната власт и преодоляване на неравномерната работна натовареност чрез оптимизиране на щатовете в различните звена на съдебната система и чрез други допустими от закона мерки;
- да изработи и предложи на ВСС да внедри методология за определяне и отчитане на работната натовареност в органите на съдебната власт, като инструмент за постоянен мониторинг на работната натовареност – индивидуална на магистратите и на звената като цяло;
- да подготви и предложи на ВСС промяна на т.нар. съдебна карта и механизъм за постоянен мониторинг за настъпващи изменения в показателите от картата, които имат отражение върху работната натовареност на магистратите в съответния съдебен район.

3. ОТНОСНО: Попълнени анкетни карти, постъпили от съдилища, в изпълнение на решение на комисията по Протокол № 42/03.12.2013 г., т. 8.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема постъпилите от пилотните съдилища попълнени анкетни карти, чрез които да се извърши изследване за тежестта на групите съдебни дела. 
3.2. Анкетните карти по т. 3.1. да бъдат предоставени на изпълнителя по Договор № 45-06-046/14.10.2013 г. по регистъра на ВСС, за изпълнение на действия, заложени в Техническото предложение – Приложение № 1 към  договора.

4. ОТНОСНО: Мониторингов анализ на медийните изяви на членовете на ВСС за периода 1 октомври – 31 декември 2013 г., предоставен от комисия „Публична комуникация”, за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение мониторинговия анализ, предоставен от комисия „Публична комуникация”.

5. ОТНОСНО: Предложения от Административен съд Стара Загора по проекта на списък с подробни кодове/шифри на административните дела /вх. № 11-01-115/13/17.01.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предложенията. След изтичане на дадения срок, съгласно съвместното решение на КПКИТС и КАОСНОСВ от 18.12.1013 г., получените становища ще бъдат насочени към КПКИТС за обобщаващо становище по предложенията на съдилищата.

6. ОТНОСНО: Предложения от Районен съд Монтана по проекта за нови по-подробни кодове/шифри по наказателните дела /вх. № 11-01-115/13/15.01.2014 г./
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предложенията. След изтичане на дадения срок, съгласно съвместното решение на КПКИТС и КАОСНОСВ от 18.12.1013 г., получените становища ще бъдат насочени към КПКИТС за обобщаващо становище по предложенията на съдилищата.

7. ОТНОСНО: Питане от съпредседателя на Гражданския съвет от професионални и неправителствени организации към ВСС, отправено до представляващия ВСС, във връзка с изготвяне на годишния отчет за работата на Гражданския съвет през 2013 година.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Предлага на съпредседателя на Гражданския съвет Юлия Ковачева да възложи на сътрудника/експерта от АВСС, подпомагащ дейността на Гражданския съвет, да направи преглед на протоколите от проведените заседания на Гражданския съвет на взетите решения и изпратените материали за комисиите през 2013 г.

8. ОТНОСНО: Писмо от съпредседателя на Гражданския съвет от професионални и неправителствени организации към ВСС, отправено до представляващия ВСС, във връзка с подаване на теми до 22.01.2014 г. за включване в дневния ред за заседанието на Гражданския съвет.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Уведомява съпредседателя на Гражданския съвет Юлия Ковачева, че към момента КАОСНОСВ няма теми, които да бъдат включени в дневния ред за заседанието на Гражданския съвет.

9. ОТНОСНО: Проект на Годишен план за дейностите на Комисията по анализ и отчитане степента на натовареност на органите на съдебната власт за 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

9.1. Приема Годишен план за дейностите на Комисията по анализ и отчитане степента на натовареност на органите на съдебната власт за 2014 г. с промените, направени в днешното заседание.
9.2. Възлага на директора на дирекция „Информационни системи” да публикува Годишния план по т. 9.1 на Интернет страницата на ВСС в раздел „Решения на постоянните комисии”, подраздела на КАОСНОСВ.
9.3. Изпраща годишния план по т. 9.1 на представляващия ВСС, за сведение.

10. ОТНОСНО: Предложения за график за провеждане на периодични срещи по апелативни райони с административни ръководители и магистрати в изпълнение на т. 5.2. от Годишния план за дейностите на комисията за 2014 година.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

На предстоящо посещение на членове на комисията, което ще се проведе на 24.01.2014 г. в Кюстендил, да се обсъдят и проблеми, свързани с натовареността на магистратите в района.

ПРЕДСЕДАТЕЛ
НА КОМИСИЯТА:  / п /
КАЛИН КАЛПАКЧИЕВ